เรื่องร้องเรียน: รถขนดินหล่นกระจายเต็มพื้น ถนนกรุงเทพกรีฑามีการก่อสร้างหมู่บ้านตลอดเส้น เจอปัญหานี้ประจำแทบทุกวัน แจ้งแก้ไขไปก็แก้ไขได้วันเดียว แล้วก็กลับมาเป็นแบบเดิม ควรมีการลงโทษที่มากกว่านี้ เพราะผู้รับเหมาละลายต่อผู้ใช้ถนนคนอื่นมากๆ
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่สายตรวจชุดปฏิบัติการออกตรวจสอบและแก้ไขเหตุร้องเรียนกรณีมีเศษดินตกหล่นบริเวณถนนศรีนครินทร์ร่มเกล้า เจ้าหน้าที่สายตรวจชุดปฏิบัติการจึงได้ประชาสัมพันธ์กับผู้ประกอบการพร้อมกำชับให้ผู้ดูแลในจุดดังกล่าวให้ดำเนินการแก้ไขโดยทำความสะอาดพร้อมกำชับให้หมั่นดูแลทำความสะอาดบริเวณทางเข้าออกเพื่อเป็นการแก้ไขปัญหาและเพื่อป้องกันเหตุเดือดร้อนดังกล่าวและพร้อมกับประชาสัมพันธ์ให้ทราบเกี่ยวกับการทำผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และฝ่ายเทศกิจได้ดำเนินการเปรียบเทียบปรับผู้กระทำผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 ที่สำนักงานเขตสะพานสูงแล้ว แต่อย่างใดก็ดีฝ่ายเทศกิจพร้อมจัดเจ้าหน้าที่สายตรวจชุดปฏิบัติการให้ตรวจตากวดขันเพื่อเป็นการป้องกันไม่ให้เกิดเหตุเดือดร้อนดังกล่าวและเพื่อแก้ไขเหตุเดือดร้อนให้กับประชาชนผู้สัญจรในบริเวณดังกล่าว
ความเห็นของผู้แจ้ง: ควรกลับมาดูอีกหลายๆรอบเพราะแจ้งไปทีไรก็ทำความสะอาดได้วันเดียวแล้วก็กลับมาเป็นแบบเดิม
พื้นที่: แขวงทับช้าง เขตสะพานสูง กรุงเทพมหานคร